Queen Latifah

Dana Elaine Owens (s. 18. maaliskuuta 1970 Newark, New Jersey, Yhdysvallat), tunnetaan taiteilijanimellä Queen Latifah, on yhdysvaltalainen rap-artisti, laulaja ja näyttelijä. Hänet on palkittu urallaan muun muassa musiikkialan Grammy-palkinnolla sekä elokuva-alan Golden Globella ja Primetime Emmyllä, minkä lisäksi hän on ollut Oscar-ehdokkaana.

 Nuoruus 
Dana Elaine Owens syntyi Newarkissa ja varttui pääasiassa East Orangessa, New Jerseyssä. Hänen äitinsä Rita Lamae (o.s. Bray) oli ammatiltaan opettaja ja isä Lancelot Amos Owens työskenteli poliisina. Vanhemmat erosivat, kun Latifah oli kymmenvuotias. Hänet kasvatettiin baptistiseen uskoon, hän kävi katolista koulua ja valmistui Irvington High Schoolista. Pituutensa ansiosta hän menestyi koripallossa ja esiintyi koulun musikaaleissa ja baptistikirkon kuorossa. Kahdeksanvuotiaana hän sai serkultaan ”herkkää” arabian kielellä tarkoittavan lempinimen ”Latifah”.Queen Latifah: Biography MSN. Viitattu 7.1.2024

 Ura 
Latifah alkoi beatboxata yhtyeessä nimeltä Ladies Fresh. Ensimmäisen levytyssopimuksensa hän solmi 18-vuotiaana vuonna 1988, kun eräs hänen rap-demonsa päätyi tuottajille ja lopulta hän pääsi Tommy Boy Recordsin listoille. Latifah julkaisi seuraavana vuonna debyyttisinglensä ”Wrath of My Madness”. Pian julkaistiin myös hänen ensimmäinen levynsä All Hail the Queen, joka sisälsi hittisinglen ”Ladies First”. Albumit Nature of a Sista (1991) ja Black Reign (1993) seurasivat perässä. Jälkimmäinen sisälsi ”U.N.I.T.Y.”-singlen, josta Latifah sai ensimmäisen Grammy-palkintonsa. Order in the Court (1994) oli viimeinen Latifahin julkaisema rap-albumi. Hän näki mahdollisuuden myös levytuotannon puolella ja perusti oman tuotantoyhtiönsä Flavor Unit Recordsin vuonna 1993.Queen Latifah Biography Viitattu 7.1.2024

Latifah oli uraauurtava artisti 1990-luvulla, jolloin tummaihoiset naisräppärit nousivat ensimmäistä kertaa esille.Britannica: Queen Latifah Viitattu 8.1.2024 Hänen kappaleensa käsittelivät mustien naisten kohtaamaa parisuhdeväkivaltaa ja katuhäirintää. Seuraavalla vuonna 2004 julkaistulla levyllään The Dana Owens Album Latifah vaihtoi musiikkityyliään soul- ja jazz-painotteiseksi.

Vuodesta 1993 vuoteen 1998 Latifah näytteli pääosaa sitcomissa Living Single, johon hän myös kirjoitti ja esitti tunnusmusiikin. Ohjelma oli hyvin suosittu etenkin afroamerikkalaisten yhteisössä. Hänen ensimmäiset elokuvansa olivat vuonna 1991 julkaistut Viidakkokuume ja Sekopäiden kotibileet. Hän sai parhaan naissivuosan Oscar-ehdokkuuden vuonna 2003 roolistaan musikaalielokuvassa Chicago. Vastanäyttelijä Catherine Zeta-Jones kuitenkin vei palkinnon. Chicago voitti samana vuonna myös parhaan elokuvan Oscarin.

 Yksityiselämä 
Latifah menetti vanhemman veljensä Lancen moottoripyöräonnettomuudessa vuonna 1992. Vuonna 1996 hänet pidätettiin marihuanan ja laittoman aseen hallussapidosta. Latifah sai sakkoja ja kaksi vuotta ehdollista vankeutta. Omaelämäkerrassaan Ladies First: Revelations of a Strong Woman Latifah kertoi veljensä kuoleman johtaneen masennukseen ja huumeidenkäyttöön.

Latifahilla on tähti Hollywoodin Walk of Famella. Hän on ensimmäinen rap-artisti, jolle tämä kunnia on myönnetty.Rock On The Net: Queen Latifah

 Diskografia 
 All Hail the Queen (1989) 
 Nature of a Sista (1991) 
 Black Reign (1993)
 Order in the Court (1998)
 She’s a Queen: A Collection of Hits (2002)
 The Dana Owens Album (2004)
 Trav’lin’ Light (2007)
 Persona (2009)

 Filmografia 
Elokuvat Vuosi Suomenkielinen nimi Alkuperäinen nimi Rooli 1991  Viidakkokuume  Jungle Fever  Lashawn Sekopäiden kotibileet  House Party 2  Zora 1992 Juice  Ruffhouse M.C. 1993 Who’s the Man?  itsenään Elämäni  My Life  Theresa 1996  Kovan paikan edessä  Set It Off  Cleopatra ”Cleo” Sims 1997  Harlemin kummisetä  Hoodlum  Sulie1998  Täyttä elämää  Living Out Loud  Liz Bailey Vieras tulevaisuudesta  Sphere  Alice ”Teeny” Fletcher1999  Luunkerääjä  The Bone Collector  ThelmaBringing Out the Dead  puhelinpäivystäjä Love (äänirooli)2002  Beary-karhun suuri seikkailu  The Country Bears  Cha-ChaBrown Sugar  Francine Pinokkio  Roberto Benigni’s Pinocchio  Dove (ääni engl. versiossa)Chicago  Matron ”Mama” Morton2003  Bringing Down the House – elämä on laiffii  Bringing Down the House  Charlene MortonScary Movie 3  Shaneequa-täti2004 Barbershop 2: Back in Business  Gina NorrisThe Cookout  Mildred SmithTaxi  Isabelle ”Belle” Williams 2005 Beauty Shop  Gina Norris2006 Last Holiday  Georgia Byrd Ice Age 2: Jäätikkö sulaa  Ice Age 2: The Meltdown  Ellie (äänirooli) Aidosti outoa  Stranger Than Fiction  Penny Escher2007 Hairspray  Motormouth MaybelleThe Perfect Holiday  Joulumuori2008  Mad Money – hulluna rahaa  Mad Money  Nina Brewster Tapahtui Vegasissa  What Happens in Vegas  tohtori Twitchell Mehiläisten salaisuudet  The Secret Life of Bees  August Boatwright 2009  Ice Age 3: Dinosaurusten aika  Ice Age 3: Dawn of the Dinosaurs  Ellie (äänirooli)2010  Ystävänpäivä  Valentine’s Day  Paula ThomasJust Wright  Leslie Wright 2011  Paha paikka  The Dilemma  Susan Warner2012  Ice Age 4: Mannerten mullistus  Ice Age 4: Continental Drift  Ellie (äänirooli) Teräskukat  Steel Magnolias  M'Lynn Eatenton Soul-siskot  Joyful Noise  Vi Rose Hill 2013 House of Bodies  Nicole 2014 22 Jump Street  rouva Dickson2016 Miracles from Heaven  Angela Ice Age 5: Törmäyskurssilla  Ice Age 5: Collision Course  Ellie (äänirooli) 2017 Girls Trip  Sasha Franklin 2019 The Trap  tohtori Obayuwana2022 The Tiger Rising  Willie May Kova vääntö  Hustle  Teresa SugarmanEnd of the Road  Brenda Beaumont-Freeman
Televisiosarjat Vuosi Suomenkielinen nimi Alkuperäinen nimi Rooli Jaksot 1991  Bel-Airin prinssi  The Fresh Prince of Bel-Air  Marissa Redman  ”Working It Out” Dee Dee  ”She Ain’t Heavy” 1993–1998 Living Single  Khadijah James  119 jaksoa 1998 Mama Flora’s Family  Diana  2-osainen minisarja 2001 Spin City  Robin Jones  ”Yeah Baby!””Sleeping with the Enemy” 2004 Eve  Simone  ”Sister, Sister” Timmy ja haltijakummit  The FairlyOdd Parents  Pam Dromeda (ääni)  ”Crash Nebula” 2010 Entourage  Dana Elaine Owens  ”Porn Scenes from an Italian Restaurant”30 Rock  Regina Bookman  ”Let’s Stay Together” 2011–2012 Single Ladies  Sharon Love  4 jaksoa 2012 Let’s Stay Together  Bobbie  ”Beauty and the Birthday” 2014 Hot in Cleveland  täti Esther Jean Johnson  ”Strange Bedfellows” 2016–2019 Star  Carlotta Brown  48 jaksoa 2017 Empire  ”Noble Memory” 2020 When the Streetlights Go On  etsivä Grasso  10 jaksoa 2021 Maya and the Three  Gran Bruja (ääni)  5 jaksoa 2021-2025 The Equalizer  Robyn McCall 

 Lähteet 

Aiheesta muualla

 Queen Latifahin virallinen sivusto  



Luokka:Yhdysvaltalaiset näyttelijät
Luokka:Yhdysvaltalaiset hip hop -artistit
Luokka:Grammy-palkinnon saajat
Luokka:SAG-palkinnon saajat
Luokka:Hollywood Walk of Fame
Luokka:Vuonna 1970 syntyneet
Luokka:Elävät henkilöt
Luokka:Afroamerikkalaiset